google/wiki40b huggingface dataset:
Haïdar el Ali

Životopis

Pôvodne bol inštruktorom potápania. Je aj riaditeľom Oceánia v Dakare.
Bojuje aktívne proti nadmernému rybolovu. Na jeho podnet skupina potápačov čistí oceán pri pobreží Senegalu od 3 000 opustených rybárskych sietí a pascí rýb. Dodnes už bolo odstránených viac ako tretina.
Ako ekológ vzdeláva všetky vrstvy obyvateľstva o potrebe života v harmónii s prírodou. Vďaka jeho aktivitám si obyvatelia Senegalu začali uvedomovať dôležitosť rešpektovania životného prostredia a boja proti nerovnováhe spôsobenej človekom, a to najmä v mangrovoch. V roku 2009 prišiel s myšlienkou, že zasadí 30 miliónov rastlín mangrovníka v Casamanke.
V apríli 2012 bol menovaný ministrom životného prostredia a ochrany prírody.
Momerstroff

Poloha

Obec má rozlohu 6,17 km². Najvyšší bod je položený 372 m n. m. a najnižší bod 275 m n. m.

Obyvateľstvo

Počet obyvateľov obce je 270 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germain-Laprade

Poloha

Obec má rozlohu 28,09 km². Najvyšší bod je položený 920 m n. m. a najnižší bod 601 m n. m.

Obyvateľstvo

Počet obyvateľov obce je 3 388 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pevnosť (stavba)

Pevnosť je opevnený vojenský objekt so silnými obrannými prvkami a pomerne početnou posádkou, ktorá je koncipovaná tak, aby bola schopná dlhodobo samostatne odolávať nepriateľským útokom a obliehaniu. 
Prvým národom, ktorý začal budovať pevnostné stavby k čisto vojenským účelom, boli Egypťania. Na strategicky významných miestach celej svojej ríše budovali obranné pevnosti a celú sieť malých pevností, tzv. migdolov.
Rimania pri svojich vojenských výpravách budovali prechodné i stálejšie tábory (castra, castra stativa) a na mieste obliehania potom poľné opevnenie zvané circumvallatio, ktoré malo brániť obrancom v pokusoch o prerazenie obliehacích línii a tzv. contravallatio, ktoré chránilo rímske vojsko proti útokom zvonka.
Dišpenz

Dišpenz je udelenie výnimky (v zmysle prepáčenia, sprostenia alebo oslobodenia) od zákona. Tento pojem sa používa najmä v kánonickom práve katolíckej cirkvi. Neobmedzene môže dišpenz udeľovať pápež, udeľovať ho však môžu i iní predstavitelia, napríklad biskupi. Toto právo sa využíva napríklad pri svadbách (pri svadbe veriaceho s neveriacim).
Peter Zumthor

Kariéra

V roku 1958 sa vyučil za nábytkára, neskôr od roku 1963 navštevoval umeleckopriemyselnú školu v Bazileji. Od roku 1966 študoval na Pratt Institute v New Yorku. Počas štúdia Zumthor pracoval na mnohých projektoch súvisiacich s historickou obnovou. Tu porozumel hodnotám, konštrukciám a kvalitám množstva rozličných ľudových materiálov. Časom a získanou praxou bol Zumthor schopný zakomponovať a využiť svoje znalosti do modernej architektúry.
Venoval sa ochrane pamiatok. V roku 1968 pôsobil ako technický konzultant a inšpektor pri zachovávaní historických pamiatok kantónu Grisons vo Švajčiarsku. Pracoval aj ako lektor konzervácie a dokumentácie historických pamiatok na univerzite v Zürichu.
V roku 1998 získal Zumthor Cenu Carlsberg Architecture za návrh Domu umenia v Bregenz, Rakúsko a termálnych Kúpeľov Vals, vo Švajčiarsku. Zumthor pôsobil ako profesor na California Institute of Architecture v Los Angeles, na Technickej Univerzite v Mníchove, na Academy of Architecture Mendrisio, Università della Svizzera Italiana, a tiež na Harvard Graduate School of Design.
Práce architekta Petra Zumthora sú vo väčšine nepublikované kvôli autorovej filozofii, že architektúra musí byť zažívaná „z prvej ruky“. V súčasnosti má Peter Zumthor vlastný ateliér založený v roku 1979 v meste Haldenstein vo Švajčiarsku. V roku 1994 sa stal členom Akadémie umenia v Berlíne a o dva roky neskôr čestným členom Spolku nemeckých architektov (BDA).
Tekovská hvezdáreň v Leviciach

Pozorovateľňa a hvezdáreň

Hvezdáreň vykonáva popularizačnú aj odbornú činnosť. V kopuli je ďalekohľad typu Cassegrain 400 a v pozorovateľni refraktor 150/2250. Hvezdáreň má vo vlastníctve pojazdné nafukovacie planetárium. V čase jeho kúpy bolo jedinečné v strednej Europe. V roku 2014 sa odbornému pracovníkovi Pavlovi Pástorovi podarilo vysvetliť pôvod medziplanetárneho oblaku prachu nachádzajúceho sa blízko pri Zemi.

História

Hvezdáreň bola založená 1. januára 1956 pod vedením prof.Jozefa Novotného (*9.9.1898 Levice – † 27.9.1982 Levice). Založená bola ako tretia na Slovensku. V roku 1971 bola zriadená pozorovateľňa v Južnej bašte Levického hradu. V roku 1996 bola včlenená do Tekovského kultúrneho centra v Leviciach. Vo vlastnej budove na Sokolovskej ulici sídli od roku 1998. V roku 2000 bola otvorená zrekonštruovaná budova a v roku 2003 hvezdáreň získala krajskú pôsobnosť. V roku 2010 japonská sonda Akacuki vypustila posolstvo z Tekovskej hvezdárni v znení "Pozdravy z Levíc, Slovensko, Nitriansky samosprávny kraj, Tekovská hvezdáreň."
Saint-Alpinien

Poloha

Obec má rozlohu 15,21 km². Najvyšší bod je položený 674 m n. m. a najnižší bod 536 m n. m.

Obyvateľstvo

Počet obyvateľov obce je 297 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Margny (Ardennes)

Poloha

Obec má rozlohu 6,68 km². Najvyšší bod je položený 310 m n. m. a najnižší bod 187 m n. m.

Obyvateľstvo

Počet obyvateľov obce je 176 obyvateľov (2009).
Graf vývoja obyvateľstva:
Zdroje: INSEE
Prémian

Poloha

Obec má rozlohu 16,69 km². Najvyšší bod je položený 1 111 m n. m. a najnižší bod 218 m n. m.

Obyvateľstvo

Počet obyvateľov obce je 527 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saorge

Poloha

Obec má rozlohu 86,78 km². Najvyšší bod je položený 2 680 m n. m. a najnižší bod 319 m n. m.

Obyvateľstvo

Počet obyvateľov obce je 446 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Prielom (sedlo)

Názov

Charakteristická úzka štrbina bola pomenovaná podľa prelomeného výzoru. Podobný význam má v nemčine (vrúbok) a v maďarčine Rovátka (malý zárez, vrúbok). Poliaci prevzali názov z maďarčiny.

Prví návštevníci

Už v 19. storočí ju využívali prví turisti. Avšak prvú písomnú zmienku o prechode cez toto sedlo zanechal Karl Kalchbrenner, ktorý s dvoma turistami a dvoma horskými vodcami prešiel cez sedlo v roku 1864. V zime 11. mája 1911 prešli cez sedlo Lajos K. Horn a Jenő Serényia. V roku 1913 dvaja poľskí lyžiari.

Chodník do sedla

Vybudoval ho v roku 1912 Uhorský karpatský spolok a jeho kežmarská sekcia. So strany Bielovodskej doliny bol vybudovaný o niečo neskôr, lebo javorinský knieža Christian Hohenlohe, dlho nechcel pripustiť, aby sa na jeho území, ktorým bola aj Bielovodská dolina, rozvíjal cestovný ruch. Výstavby zrealizoval až Klub československých turistov v 30. rokoch 20. storočia. Na exponovaných miestach boli upevnené reťaze.

Turistika

Do sedla vedie  modro značkovaný turistický chodník z Tatranskej Lomnice, resp. Starého Smokovca na Lysú Poľanu. Trasa od Zamrznutého plesa je technicky náročnejšia po stúpačkách a reťaziach. Zo sedla Prielom sa dá pomerne ľahko vystúpiť po  žltej značke na Východnú Vysokú.
Miroslav Sýkora (spevák)

Tvorba

V roku 2014 vydal svoje prvé CD – Miroslav Sýkora. Na svojom debutovom albume sa nezúčastňuje iba ako spevák, ale aj ako aranžér všetkých skladieb. Album vydala produkčná skupina Randal Group.
V roku 2014 sa zúčastnil súťaže vážnej hudby Virtuózok v Budapešti kde skončil ako najlepší tenor.
12. decembra 2015 zorganizoval Vianočný Koncert v rodnom meste – Streda nad Bodrogom, kde vystúpili aj jeho hostia: Klavírny Virtuóz – Rigó Ronald a Sólistka Štátneho Divadla Košice – Tatiana Paľovčíková-Paládiová.
Akríbia

Akríbia (gr. akribeia) je dôkladná starostlivosť, úzkostlivá presnosť skúmania, vedecká presnosť a starostlivosť, dôkladnosť. Táto vlastnosť bola pokladaná za typickú pre klasických filológov.
Rakovčík

Erb

V modrom štíte na zelenej pažiti je strieborný kosák so zlatou rukoväťou. Znamenie erbu tvorí roľnícky nástroj a je vyhotovený podľa pečatidla obce z roku 1868. Erb bol prijatý  obecným zastupiteľstvom v roku  2002 a je zapísaný v Heraldickom registri SR pod číslom HR: R-91/2002. Autormi erbu sú Jozef Novák a Ladislav Čisárik.

Vlajka

Vlajka obce pozostáva zo štyroch pozdĺžnych pruhov vo farbách 2/6 bielej, 1/6 modrej, 2/6 žltej a 1/6 zelenej . Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.
Trapistický kláštorný kostol Panny Márie - Hviezdy (Banja Luka)

Trapistický kláštorný kostol Panny Márie - Hviezdy v meste Banja Luka je rímskokatolícky kostol rádu cisterciánov (trapistov).

História

Kostol je súčasťou rozsiahleho cisterciánskeho opátstva Delibašimo Selo. Prvý cisterciánsky kostol tu bol postavený z podnetu mnícha rádu Franza Pfannera. Pozemok bol zakúpený z darov cisterciánskeho kláštora Mariastern v Sasku (Lužica). Podľa mena tohto nemeckého kláštora sa začal kláštor aj volá. Dnešný chrám pochádza z rokov 1925 až 1926. Jeho základný kameň bol položený 20. augusta 1925.

Architektúra

Kostol je vybudovaný v tradičnom cisterciánskom architektonickom slohu, ktorý je typický pre sakrálne stavby tohto rímskokatolíckeho rádu. Ide o trojloďový chrám, ktorý je dlhý 57,10 metrov. Vyzdobený je stĺpmi, na ktorých sa nachádzajú výjavy z Biblie, ale aj zo života cisterciánov (trapistov). V kostole sú aj obrazy predstavených rádu a zbierka starých kníh.
Prévillers

Poloha

Obec má rozlohu 5,18 km². Najvyšší bod je položený 198 m n. m. a najnižší bod 151 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stanislav I. Turzo

Životopis

Narodil sa asi v roku 1470 v Krakove, ako syn Jána III. Turza a jeho druhej manželky Barbory rodenej Beckovej, dcéry krakovského mešťana Jána Becka. Stanislav študoval v talianskej Padove teológiu a právo a hneď po návrate sa stal olomouckým kanonikom. Keď pápeži Inocent VIII. a Alexander VI. ignorovali právo olomouckej kapituly na slobodnú voľbu biskupa a dosadili na biskupstvo talianskeho kňaza, kapitula protestovala a poslala do Ríma Stanislava Thurzu. Ten nešetril ani čas, ani peniaze až nakoniec prinútil biskupa Borgiu k rezignácii. Pápež vrátil olomouckej kapitule právo voľby a tá jednomyseľne zvolila Turzu v roku 1496 za biskupa.
Biskup Turzo zvolal v roku 1498 diecéznu synodu do Vyškova, odkiaľ vzišli Štatúty synodalia Stanislai. Roku 1500 vykúpil zo zálohu Kroměříž a zahájil prestavbu gotického hradu na zámok. Niekedy na začiatku 16. storočia zriadil pri vyškovskom zámku záhradu a v Olomouci nechal postaviť biskupskú rezidenciu. V roku 1511 vykúpil zastavený hrad Hukvaldy a dal ho znova opevniť. Svoju rozsiahlu stavebnú činnosť korunoval v rokoch 1515 až 1516 výstavbou vysokého gotického chóru v olomouckom dóme.
Dňa 11. marca 1509 korunoval v katedrále sv. Víta spolu so svojím bratom Jánom, vratislavským biskupom, Ľudovíta Jagelovského za českého kráľa. 24. februára 1527 korunoval za českého kráľa Ferdinanda I.
Biskup Stanislav zomrel v noci z 16. na 17. apríla 1540 a bol pochovaný v olomouckej katedrále sv. Václava.
Helena Mallotová

Životopis

Absolvovala SVVŠ a dvojročnú nadstavbu Střední knihovnické školy, potom vyštudovala odbor germanistika a fínčina na Filozofickej fakulte Univerzity Karlovej. Pôsobila ako cudzojazyčná redaktorka a prekladateľka. Pred rokom 1989 pracovala vo vydavateľstve, ktoré publikovalo knihy pre zahraničných čitateľov. Od roku 1978 býva v štvrti Praha 12. Je vydatá, má dve dospelé deti. Do ODS vstúpila v roku 1996.
V komunálnych voľbách v roku 1998 a v roku 2002 neúspešne kandidovala za ODS do zastupiteľstva mestskej časti Praha 12. Zvolená bola v komunálnych voľbách v roku 2006 a neúspešne sa o obhajobu mandátu pokúsila v roku 2010. Profesne sa k roku 1998 a 2010 uvádza ako prekladateľka, k roku 2002 a 2006 ako poslankyňa.
V parlamentných voľbách v roku 2002 bola zvolená do poslaneckej snemovne za ODS (volebný obvod Praha). Bola členkou snemovného zahraničného výboru (v rokoch 2004–2006 aj jeho podpredsedníčkou). Poslanecký mandát obhájila vo voľbách v roku 2006. Bola členkou zahraničného výboru a podpredsedníčkou petičného výboru. V snemovni zostala do skončenia mandátu v roku 2010. V roku 2004 tiež krátko, do volieb do Európskeho parlamentu, zasadala ako kooptovaný poslanec EP, kým sa mandátu ujali zvolení poslanci. Vo voľbách do EP v roku 2004 kandidovala za ODS, ale zvolená nebola.
Náhodné číslo

Náhodné čísla tvoria postupnosť čísel, ktorej prvky sú hodnotami náhodnej veličiny pri náhodných pokusoch. Výskyt určitého čísla na určitej pozícii postupnosti je náhodný jav a nemožno ho s istotou predpovedať, možno iba určiť jeho pravdepodobnosť.
Uplatnenie náhodných čísel možno nájsť v informatike (kryptografii, numerické metódy, počítačové hry), kde vzhľadom na deterministické chovanie počítačov bývajú nahradené pseudonáhodnými číslami. Pre účely, kde pseudonáhodné čísla nepostačujú (predovšetkým z dôvodu bezpečnosti), možno generovať náhodné čísla vyhodnotením náhodnej veličiny. Príkladom môže býť meranie intervalov medzi stisnutím klávesov na klávesnici alebo snímaním bieleho šumu u nezapojeného vstupu zvukovej karty. Existujú i hardwarové generátory náhodných čísel.
Kordíky

Polohopis

Obec leží 800 – 1 200 metrov nad morom, 14 km severozápadne od Podlavíc (časť Banskej Bystrice), pri ceste, ktorá vedie od Tajova 9 km a tu končí. Obec začína u Madleny č. p. 1 a končí pod lúčkou. Pod obcou pri Krivom moste cesta sa rozdeľuje a vedie cez obec a na spomenutom mieste sa opäť spojí. Obec má sklon k juhovýchodu. Smerom k Banskej Bystrici vedie dlhé údolie medzi lesnatými kopcami.

Dejiny

Miesto, kde obec leží, v tej dobe bolo pokryté pralesmi. Obec vznikla na podnet Banskej Komory v 16. storočí. Pôvodní obyvatelia sa živili uhliarstvom, výrobou dreveného riadu, pastierstvom, chovom dobytka.
Meno Kordíky obec dostala po človeku, ktorý sa tu prvý usadil a volal sa Kordík. S ním, alebo za ním sa prisťahovali: Murgaš, Donoval, Bíreš, Hríbik a Žabka. Títo boli praobyvateľmi obce, čo svedčí, že v obci aj teraz je zastúpenie väčšinou týchto päť mien.
Prvá písomná zmienka sa datuje už do roku 1530 no nemôže to byť dokázané. Dokonca ani písomná zmienka z roku 1690 nemôže byť dokázaná, pretože kronika sa písala síce už od prvých dní obce, no v roku 1930 záhadne zmizla a kronika sa musela začať písať nová. V Banskobystrickom archíve sa našli staršie dokumenty a prvá písomná zmienka sa teraz datuje do roku 1858.
Kordíky majú spojenie aj so známymi osobnosťami. Keď bol Jozef Murgaš ešte malý, o desať rokov starší Jozef Gregor Tajovský ho všade brával so sebou. Veľmi radi chodili na Kordíky na miestne jedlo štiarc k starým ľudom. Jozef Gregor Tajovský si všade so sebou brával pero a notes, vypytoval sa a všetko si zapisoval. Brával si tu inšpirácie a vzniklo tu niekoľko diel. Najznámejšie z nich sa volá Ženský Zákon. Všetko ako je v tom príbehu sa v Kordíkoch naozaj stalo, pomenené sú iba mená. Jozef Šebo tu pôsobil v rokoch 1941 – 1953 na už neexistujúcej základnej škole ako učiteľ.

Turistika

Kordíky majú veľmi dobré podmienky pre rozvoj ako letnej tak i zimnej turistiky.  V obci funguje jeden lyžiarsky vlek, ktorý je skôr vhodný pre začínajúcich lyžiarov, ale i napriek tomu je dosť známy a nie je vôbec raritou počuť na svahu aj maďarsky hovoriacich lyžiarov. Hotel zatiaľ v obci nie je postavený, ale už bol prejavený záujem postaviť objekt určený na ubytovanie pre návštevníkov obce.
V okolí obce sa nachádzajú početné turistické chodníky. Dokonca je vybudovaný a pekne udržiavaný náučný chodník okolo obce, popri ktorom sa nachádza malé jazierko a niekoľko miest na rodinné posedenia.
Je tu malé futbalové ihrisko s umelým trávnikom a rozmermi 33x18 metrov ktoré sa oficiálne otvorilo 17.6.2010. Môže fungovať aj ako tenisový kurt alebo ihrisko na volejbal a hádzanú ak si požičiate sieť u starostu obce. Ku ihrisku sa plánuje dostavať aj atletická dráha.
V obci sa nachádzajú 2 hostince aj potraviny ktoré sú umiestnené v centre obce. Celoročne je otvorený bufet pri lyžiarskom stredisku kde sú možnosti príjemného oddychu a turistiky, momentálne tam prebieha ťažba dreva ktorá rozšíri zjazdovku.
Operácia Kutuzov

Priebeh

Podľa plánu operácie Kutuzov začali protiútok vojská Západného (velil im generál-plukovník V. D. Sokolovskij) a Brianskeho frontu (generál-plukovník M. M. Popov). O tri dni neskôr sa k útoku pridali armády Centrálneho frontu pod velením Rokossovského. Tie však boli značne oslabené predošlým nemeckým útokom. 
Nemecké jednotky v útočnom priestore disponovali 37 divíziami (z toho bolo 8 tankových a 2 motorizované, súčasti 9. armády a 2. tankovej armády). Línia hlavnej nemeckej obrany dosahovala hĺbku 5 až 7 km, čo bolo viac než Sovieti predpokladali. Útok bol natoľko mohutný, že 11. gardová armáda postúpila v prvý deň o 23 kilometrov. Briansky front nebol taký úspešný - 61., 3. a 63. armáda postúpili v prvý deň o 8, 14 a 15 kilometrov.
14. júla bol Walter Model (veliteľ 9. armády) poverený aj velením 2. tankovej armády. Velil tak všetkým nemeckým vojskám v priestora Orla. Sovietsky postup sa Nemcom podarilo spomaliť, ale v dôsledku zapojenia sovietskych záloh bolo postavenie nemeckých jednotiek veľmi zlé. Situáciu ešte zhoršovali útoky partizánov v nemeckom tyle, ktoré sťažovali prepravu vojsk a ich zásobovanie. Tým brániacim východnú časť oriolského výbežku hrozilo obkľúčenie. 18. júla sa 9. armáda stiahla na pozície, z ktorých začínala útok 5. júla.
Sovieti postupovali aj naďalej, 29. júla bol oslobodený Bolchov a ráno 5. augusta Oriol. K 18. augustu dosiahli sovietske vojská líniu nemeckej obrany Hagen, na východ od Brianska. Postup Červenej armády dosiahol v niektorých smeroch až 155 kilometrov.

Dohra

V dôsledku úspešného sovietskeho protiútoku padli nemecké plány o využití oriolského výbežku v útočných operáciách. Operácia Kutuzov bola jedným z prvých príkladov prevziatia strategickej iniciatívy na východnom fronte Červenou armádou. 
Prvá sovietska oslavná delová salva prebehla práve na počesť oslobodenia Orla, najväčšieho sovietskeho mesta dovtedy oslobodeného Červenou armádou.
Župný dom (Nitra)

Župný dom je dvojposchodová palácová budova postavená na rozhraní Dolného a Horného mesta. Nachádza sa na Župnom námestí. Dnes v priestoroch župného domu sídli Nitrianska galéria spolu s predsedom Nitrianskeho samosprávneho kraja.

História

Pôvodne bol župný dom baroková stavba a neskôr ho celý prestavali do secesie podľa projektu V. Cziglera. Barokový vplyv pripomína široké lomené schodište, nástenné bordúry v reprezentačných priestoroch. Budova bola sídlom nitrianskej župy až do roku 1945. Pôsobil tu aj slovenský spisovateľ Janko Jesenský vo funkcii župana. Do správy bola prevedená a jej hlavným užívateľom sa stala Nitrianska galéria. Budova sa svojím východným okrajom opiera o obranný val nazývaný Horný Palánok, kde je galerijná záhrada. V záhrade sa konali kultúrne podujatia, koncerty, výstavy, večery pri fontáne.
Joziáš

Joziáš (hebr. יֹאשִׁיָּהוּ‎) bol kráľ Judského kráľovstva, syn Amona a Ididy (Jedidah). Zahynul v bitke pri Megidde v roku 609 pred Kr.
Demis Russos

Životopis

Narodil sa príslušníkom gréckej menšiny v Egypte, po nepokojoch v roku 1956 sa rodina presťahovala do Atén. V roku 1963 sa stal trubkárom a basistom skupiny The Idols, v ďalšej kapele We Five sa už presadil ako spevák. V roku 1968 založil spolu s Vangelisom skupinu Aphrodite's Child, ktorá slávila úspechy v Londýne a Paríži. V roku 1971 sa vydal na sólovú dráhu. Okrem speváckeho umenia upútal pozornosť médií svojim bojom s obezitou (jednu dobu vážil 147 kg, hovorilo sa mu Spievajúci stan) aj tým, že bol medzi pasažiermi lietadla uneseného v roku 1985 libanonskými teroristami.
Narodil sa v Alexandrii v Egypte, býval tiež v Paríži-Rendezvous v Maisons-Laffitte (1977) vo Francúzsku (jeho manželka Dominique je Francúzka), rovnako ako v Grécku. Bol naozaj svetový občan, ktorý hovoril po grécky, francúzsky, anglicky, portugalsky, španielsky, taliansky, arabsky, nemecky a trochu rusky.
Mal 3 deti - synov Cyrila a Alexandera (z 1. manželstva) a dcéru Emily z manželstva s Pamelou Ratiu.
25. januára 2015 zomrel v aténskej nemocnici.
Saint-Brieuc-des-Iffs

Poloha

Obec má rozlohu 8,29 km². Najvyšší bod je položený 133 m n. m. a najnižší bod 34 m n. m.

Obyvateľstvo

Počet obyvateľov obce je 361 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hestroff

Poloha

Obec má rozlohu 7,43 km². Najvyšší bod je položený 318 m n. m. a najnižší bod 205 m n. m.

Obyvateľstvo

Počet obyvateľov obce je 421 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villers-Hélon

Polohopis

Villers-Hélon má rozlohu 8,07 km². Najvyšší bod je položený 193 m n. m. a najnižší bod 85 m n. m.

Obyvateľstvo

Villers-Hélon má 221 obyvateľov (2009).
Graf vývoja obyvateľstva:
Zdroje: INSEE
Volatilita (financie)

Volatilita označuje mieru kolísania hodnoty aktíva, alebo jeho výnosovej miery. Vo všeobecnosti označuje, ako veľmi sa namerané hodnoty odlišujú od priemeru za určité časové obdobie - napr. 30 dní alebo 1 rok. Najčastejšie sa využíva na finančných trhoch, kde chceme zistiť volatilitu ceny alebo ročného výnosu akcií, dlhopisov a iných cenných papierov, no takisto môžeme merať aj volatilitu úrokových mier, alebo cien komodít. Volatilita je v matematike definovaná ako smerodajná odchýlka a označuje sa ako \sigma  (sigma). Existujú aj rôzne variácie volatility, ktoré sa odlišujú spôsobom výpočtu aj použitia, napr. historická, budúca, korelovaná alebo implikovaná volatilita.

Matematická definícia

Všeobecný vzorec pre výpočet volatility \sigma{_T}  pre časový horizont T  v rokoch je \sigma_T=\sigma\sqrt{T} .
Najčastejšie sa pracuje s ročnou volatilitou \sigma_{rocna}=\sigma\sqrt{252} , kde \sigma  označuje 1-dňovú historickú volatilitu a 252 označuje počet burzových dní za rok.
Mesačná volatlita by bola \sigma_{mesacna}=\sigma\sqrt{21}

Volatilita a trhové riziko

S volatilitou sa často spája miera neistoty a rizika. Vo väčšine prípadov platí: čím je vyššia volatilita, tým je vyššie riziko a teda aj potenciálny výnos. Platí to aj naopak, s nižšou volatilitou sa spája nižšie riziko a teda aj potenciálne nižší výnos. Investor pri vysokej volatilite aktíva podstupuje riziko, pretože v momente, kedy chce aktívum predať, môže byť trhová cena ďaleko pod kúpnou a teda obchod je stratový. Na druhej strane môže investor lacno kúpiť nejaké aktívum a predať ho, keď bude nadhodnotené. Dá sa predpokladať, že s dlhodobejším investičným horizontom eliminujeme riziko veľkej straty. Avšak dlhodobý investičný horizont nemusí byť zárukou zisku a treba prihliadať aj na ďalšie faktory. Najmenej volatilné sú peňažné trhy, potom dlhopisové a najviac akciové.

Predpovedanie výnosu aktíva

Štatisticky sa dá vypočítať pravdepodobnosť budúceho výnosu aktíva, ak je známy historický výnos a volatilita.
Napríklad nejaké aktívum má priemerný výnos 7% p.a. a jeho ročná volatilita je 5%. Potom investor môže očakávať výnos s pravdepodobnosťou 67% v rozmedzí 7% ±5%, teda 2 až 12 percent. S pravdepodobnosťou 95% môže očakávať výnos v rozmedzí 7% ±1,64*5% teda -1,2 až 15,2%.
Verquin

Poloha

Obec má rozlohu 3,7 km². Najvyšší bod je položený 52 m n. m. a najnižší bod 25 m n. m.

Obyvateľstvo

Počet obyvateľov obce je 3 305 (2009).
Nasledujúci graf zobrazuje vývoj počtu obyvateľov v obci.
Zdroje: INSEE